# Στοχαστικό δοκίμιο

i

Πώς συνδέεται κατά τη γνώμη σας το έργο τέχνης του εξωφύλλου με τον στοχασμό; Μπορείτε να σκεφτείτε ή να βρείτε κάποια άλλα έργα τέχνης που να σχετίζονται με τον στοχασμό; Τι ομοιότητες και τι διαφορές παρατηρείτε;
Αφού διαβάσετε το παρακάτω απόσπασμα από το εικονιζόμενο βιβλίο (τίτλος υποκεφαλαίου “Σκέψεις φιλοσοφικές στο νεκροταφείο του Κεραμεικού”) να εντοπίσετε χαρακτηριστικά στοιχεία του στοχαστικού δοκιμίου.
Παντού σπασμένα μάρμαρα… σκαλισμένα. Οι νεκροί θλιμμένοι απλώνουν το χέρι τους, σφίγγουν το χέρι των ζωντανών σ’ ατέλειωτο αποχαιρετισμό. Γυρίζω, κοιτάζω, αγγίζω. Ένα λείο μαρμάρινο βάζο. Το χαϊδεύω ελαφρά. Κατεβαίνω ορισμένα σκαλιά. Ψάχνω, διαβάζω, ξανανεβαίνω, διακρίνω στο βάθος την Ιερά Οδό προς το Ελευσίνιο Μυστήριο. Ο ήλιος βυθίζεται στη δύση του σαν φωτιά. Αδύνατον… είναι αδύνατον. Κάθομαι σ’ ένα σπασμένο μάρμαρο. Πόσες εικόνες κουβαλάει ο αέρας; Η αίσθησή μου!... γιατί υπάρχει; Μα φεύγει κάθε στιγμή… αυτοαναιρείται… όπως κι ο χρόνος. Η αυτοαναίρεση δίνει και στα δύο αυτά την ύπαρξή τους. Μα αφού την ίδια στιγμή που δημιουργούνται, ταυτόχρονα αναιρούνται… άρα δεν υπάρχουν. Ας σκεφθώ το ζήτημα πιο προσεκτικά. Η αίσθησή μου υπηρετεί τον κόσμο. Αποκαλύπτεται ο κόσμος στην ύπαρξή του, μόνο επειδή εγώ έχω τη δύναμη να αισθάνομαι. Αποκορύφωμα της δημιουργίας η αίσθηση σαν μοναδική και υψηλή δικαίωση. Η ερημιά έφτιαξε την άρνησή της και τη δικαίωσή της συνάμα, στην αίσθηση.

◀ Πίσω

Για την καλύτερη εμπειρία κρατήστε τη συσκευή σας οριζόντια